🟣 Vnímam intenzívne obavy svojich kolegov, aby sa Slovensko po septembrových voľbách nevydalo autoritárskou cestou, akú v Maďarsku už roky dláždi Viktor Orbán. Robert Fico a ďalší extrémisti majú na to predpoklady a ich kampaň je zatiaľ ako z orbánovskej príručky. Nechýba strašenie všetkým a každým možným, útoky proti Európskej únii, európskej pomoci Ukrajine, líškanie sa Putinovi a otvorené spochybňovanie miesta Slovenska na západe.
🟣 Podobne ako v Maďarsku aj u nás skorumpovaní politici hádžu tieto nebezpečné slová smerom k ľuďom, aby zastreli svoje vlastné škandály a svoj nezáujem o vlastnú krajinu a jej problémy. Prosím, nenechajme sa nachytať. Maďarsko a jeho politická cesta nám musia slúžiť ako výstraha, nie ako trend.
🟣 Demokrati sú odhodlaní bojovať o to, aby aj po 30. septembri bolo Slovensko demokratickým právnym štátom pevne ukotveným v Európskej únii a krajinou, v ktorej si ctíme slobodu a práva každého jednotlivca.